Иң бә­хетле һөнәр ияләре исемлеге билгеле булды

	Матурлыкны күрә һәм тудыра белүчеләр, җир эшен үз итүчеләр – бу дөнья­дагы иң бәхетле кеше­ләр. Күптән түгел Британия галиме Пол Долан кайсы һөнәр иялә­ренең аеруча бәхетле булуын ачыклаган һәм шундый нәтиҗәгә килгән. Галим төзегән иң бә­хетле һөнәр ияләре исемлеген бакчачы һәм флористлар башлап җибәрә. 	 Алар үз­ләрен шактый аб­руйлы һәм күпкә күбрәк хезмәт хакы алып эшләүче башка һөнәр ияләре белән чагыштырганда да бәхет­лерәк хис итә икән. Тик­шеренү барышында һәр ун флористның тугызы (87 процент) шулай дип бел­дергән. Рейтингның икен­че баскычында исә матурлык тудыручылар – чәч­тараш һәм косметологлар (79 процент) урнашкан.

Иң бәхетлеләр исемлеген алга таба сантехник (76), маркетолог һәм PR-менед­жер (75), галим (69), күңел ачу һәм туризм тармагында хезмәт куючылар (67), төзүче (66), табиб (65), адвокат (64), архитектор һәм шәфкать туташы (62), балалар һәм яшьләр белән эшләү­челәр (60), укытучы (59), хисапчы (58), автослесарь (57), электрик (55), IT-технология һәм элемтә тармакларында эш­ләү­­челәр (48), менеджер (54) һәм банк хез­мәткәрләре (44) дәвам итә.

Галим фикеренчә, бүген кешеләр һөнәрне күңелгә яту-ятмау күрсәткеченнән биг­рәк, аның ни дәрәҗәдә абруйлы булуы һәм нинди хезмәт хакы вәгъдә итү­лә­ренә карап сайлый. Соңгы икесе туры килсә, шуннан да зур бәхет юк, дип саный алар. Кызганыч, чынлыкта исә еш кына бәхет дигәненең бө­тенләй башка нәрсәдә икән­леген аңлый­сын, ди Пол Долан. “Бүгенге һөнә­рең сине бәхетле итми икән, димәк, киләчәктә яуланачак дәрә­җә-уңышларның да “тә­мен” тоюың икеле. Кешене күңел биреп башкарган эше­нең нәтиҗәсен күрү генә чын мәгънәсендә бә­хет­ле итә ала”, – дип нәти­җә ясаган галим. 

Ватаным Татарстан

	№ 68 | 19.05.2015	


